রাণী মুখার্জীর টেকনাফ অবস্থানের বিষয়টি অনুসন্ধ্যানে জানা যায়, তিনি টেকনাফে যে অবস্থান করছেন, তা শুধু কিছু সংখ্যক লোকই জানেন। আর সেই সব গুটি কয়েক লোকই একে অপরের সাথে রাণীর নাম মুখে নিচ্ছেন। খোঁজ খবর নিয়ে আরো জানা যায়, এই রাণী সেই অভিনেত্রী নন। চোরাচালানের কৌশল ও গতিবিধি প্রশাসনের নজর এড়াতে টেকনাফের ইয়াবা ব্যবসায়িরা ইয়াবা ট্যাবলেটের নতুন নাম করণ করেছেন রাণী। গত এক মাসে ধরে ইয়াবা এখন রাণী নামে বাতাসে ভাসছে। কক্সবাজারের শহরে ঝাউতলা এলাকায় ইয়াবা সংক্রান্ত বিষয় নিয়ে দু’জন লোক কথা বলার সময় বারবার রাণী বলে সম্বোধন করায় জানতে চাই ’রাণী’ রহস্য। নাম প্রকাশে অনিচ্ছুক ওই দুই ইয়াবা ব্যবসায়ি বলেন, ইতিপূর্বে ইয়াবার যে সমস্ত নাম রয়েছে তা বাদ দিয়ে এখন এ্ই মাদককে ডাকা হচ্ছে রাণী। আর ইয়াবার এই নতুন নাম করণ করা হয় প্রায় এক মাস আগে। যদিও ’রাণী’ ইয়াবার প্রচলন এখনো সব ব্যবসায়িদের মধ্যে ছড়িয়ে দেয়া হয়নি। ধারণা করা হচ্ছে, ইয়াবার আগ্রাসনে আরো ব্যাপকতা আনার জন্য কিছু মাদক কারবারী এই জীবন নাশক মাদকের নাম পরিবর্তন করে তাদের কৌশল পাল্টানোর চেষ্টা করছে।